ידידה בווינה שבכל דבר מבינה  הביאה לחדרנו במלון בונבוניירה מיוחדת: כל בונבון בגומה נפרדת. בונבונים שניים היא טעמה ללא שהות  במטרה לבדוק אם הכול כשורה ואין טעות  נושא המזוודות לא חדל להודות כשקיבל בונבון  החדרנית החיננית ברכה בגרמנית, ובאו מכרים לא מוכרים  והבונבונים הולכים וחסרים  בתום המהומה שרד בונבון אחד  אשתי פרצה בבכי, דרבנתי אותה  "נשמה קחי!"  חלפו רק דקות עד לתום הערב  נותר על השולחן שריד החרב: קופסה ריקה עם גומות שוממות. לסיכום - הפקנו את הלקחים: אמרנו לידידה תודה רבה בשם כולם ואולם הבהרנו לה שלהבא,  היינו מעדיפים לקבל פרחים.